
Ar gael yn rsc.li/439lYXj 

[bookmark: _Hlk188517718]Cemeg feintiol
Mae modelau Frayer yn ffordd syml ond effeithiol o ddatblygu dealltwriaeth dysgwyr o ddarn newydd o eirfa. Byddwch yn gweld beth mae eich dysgwyr yn ei wybod yn barod ac yn adnabod unrhyw gamsyniadau sydd ganddynt. Rhoddir y term allweddol yng nghanol pedwar pedrant; gofynnwch i’r dysgwyr lenwi’r pedrantau yn eu tro. 
Archwilio: cysylltwch â chyfalaf gwyddoniaeth a gweld beth mae’r dysgwyr eisoes yn ei ddeall am y term. Gofynnwch i’r dysgwyr ble maent wedi clywed y term o’r blaen, neu beth mae’n gwneud iddynt feddwl amdano.
· Bydd cysylltiad uniongyrchol rhwng sut mae’r dysgwyr yn ymateb a’u cyfalaf gwyddoniaeth. Darllenwch am fodelau Frayer a chyfalaf gwyddoniaeth yn: rsc.li/4mlIl3A
· Dysgwch ragor am gyfalaf gwyddoniaeth yn: rsc.li/40FAMLP
[bookmark: _Hlk188518306]Dadansoddi: edrychwch ar rannau cyfansawdd y gair i ddeall ei ystyr yn fanylach. Arweiniwch eich dosbarth drwy’r pedrant hwn drwy gyfeirio at yr etymoleg sydd yn adran nodiadau’r sleidiau i’r dysgwyr (ac a adlewyrchir yn y sleidiau atebion).  
· Pan nad oes modd rhannu term yn rhannau cyfansawdd taclus, enw’r pedrant hwn yw ‘Beth rydym yn ei wybod am … ’.  Mae’n rhestru rhai pwyntiau i hwyluso trafodaeth ac mae hefyd yn cynnwys etymoleg.
[bookmark: _Hlk188518420]Egluro: cyflwynwch y diffiniad. Mae dwy ran i’r pedrant hwn. Yn gyntaf, gofynnwch i’r dysgwyr ateb y cwestiwn sy’n ymwneud â’r diffiniad, wedyn gofynnwch iddynt gymharu eu hateb â’r diffiniad ar y sleid atebion. Daw’r diffiniadau o restr termau allweddol y pwnc hwn, sydd ar gael yn: rsc.li/3Gi9HHN.
Cyfnerthu: gofynnwch i’r dysgwyr ddefnyddio eu gwybodaeth am y term drwy ateb cwestiwn.
Sut mae defnyddio modelau Frayer
Argraffwch sleidiau model Frayer ar gyfer y termau allweddol rydych chi am eu harchwilio a’u dosbarthu. Gofynnwch i’r dysgwyr blygu ar hyd y llinellau du a chanolbwyntio ar gwblhau un pedrant ar y tro. 
Mae’r llinell ddotiog ym mhedrant tri (egluro) yn gwahanu cynigion y dysgwyr ar ddiffinio oddi wrth y diffiniadau a ddarparwyd – mae modd iddynt eu copïo ar y model er gwybodaeth.
Mae adran nodiadau’r sleidiau i’r dysgwyr yn cynnwys gwybodaeth ychwanegol. Mae hyn yn cynnwys yr atebion i bedrannau 2 a 3 er gwybodaeth.
Gofynnwch i’r dysgwyr agor y papur ar ôl iddynt gwblhau eu model a meddwl faint maent yn ei wybod am y term erbyn hyn.
Ffyrdd eraill o ddefnyddio
Argraffwch yr adnodd a’i ddefnyddio fel gweithgaredd ‘meddwl, paru, rhannu’. 
Defnyddiwch fyrddau gwyn bach i hwyluso’r drafodaeth yn y dosbarth.
Argraffwch ar fformat mawr (e.e. A3) a chydosodwch orsafoedd gwahanol o amgylch yr ystafell ddosbarth ar gyfer pob model Frayer. Bydd y dysgwyr yn symud o amgylch yr ystafell mewn grwpiau i gwblhau un pedrant ar y tro.
Sgaffaldio
Mae'r adnoddau hyn ar gael mewn fformat heb ei sgaffaldio (✪✪) ac wedi’i sgaffaldio (✪). I rai dysgwyr, mae’r pedrant archwilio yn her benodol, felly rhowch ragor o amser, cymorth a chyfarwyddiadau penodol iddynt er mwyn defnyddio’r modelau hyn. Peidiwch â phoeni os nad yw’n gweithio’r tro cyntaf. 
Mae’r fformat wedi’i sgaffaldio yn rhoi’r canlynol i’r dysgwyr:
awgrymiadau ar gyfer y pedrant archwilio
rhagor o wybodaeth yn yr adran dadansoddi ar gyfer cysylltu rhannau cyfansawdd geiriau
awgrymiadau yn yr adran egluro i helpu’r dysgwyr i ateb y cwestiynau
rhagor o gymorth yn yr adran cyfnerthu.
Awgrymiadau i addasu modelau Frayer
Tynnwch sylw at ragddodiaid, ôl-ddodiaid a chyfieithiadau cyffredin. Gall hyn fod yn ddefnyddiol i’r dysgwyr.
Cysylltwch y termau â geiriau tebyg i helpu’r dysgwyr i awgrymu ystyron posibl.
Yn y pedrant egluro, rhowch ddiagramau, enghreifftiau ac enghreifftiau amherthnasol. 
Ychwanegwch gwestiwn ymestynnol at y pedrant cyfnerthu i ddyfnhau dealltwriaeth.

Darllenwch ragor am fodelau Frayer a'u defnyddio: rsc.li/4jpOnhW a rsc.li/42paFJL.

